สวัสดีค่ะ สงสัยค่ะว่าเรากินยาคุมแล้วไข่ยังตกไหมค่ะกลางเดือนมกราคม 64ที่ผ่านมาปวดท้องมีเลือดออกนิดๆ อัลตร้าซาวด์บอกว่าช่วงไข่ตก ทั้งที่กินยาคุมมาประมาณ 8 เดือน
สวัสดีค่ะ nipa,เมื่อทานยาคุมกำเนิดไปแล้ว ยาคุมจะออกฤทธิ์ป้องกันการตั้งครรภ์ โดยการไปยับยั้งกระบวนการตกไข่ ไปสร้างเมือกที่บริเวณปากมดลูกให้เหียวข้น ทำให้ให้สเปิร์มเข้าไปผสมกับไข่ได้ยากขึ้น และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จดังนั้น เมื่อทานยาคุมกำเนิดอย่างถูกต้อง ก็ไม่น่ามีการตกไข่เกิดขึ้นค่ะ ทั้งนี้ หากไม่ได้แจ้งให้แพทย์ทราบว่ากำลังทานยาคุมกำเนิดอยู่ แพทย์ก็อาจไม่สามารถให้การวินิจฉัยที่ถูกต้องได้ค่ะสำหรับการที่เลือดออกและปวดท้องเล็กน้อยในช่วงระหว่างที่ทานยาคุมกำเนิดอยู่ อาจเกิดจากผลข้างเคียงของยาคุมกำเนิดได้ ซึ่งหากเลือดมีปริมาณไม่มาก ไม่มีปวดท้องน้อยรุนแรง ก็ไม่ได้ถือว่าผิดปกติและอันตรายอะไรค่ะ อีกทั้งหากตรวจอัลตราซาวด์แล้ว ไม่พบความผิดปกติอะไร ก็ไม่จำเป็นต้องทำอะไรค่ะ